Covid-19-statistieke: Nog 1 558 toets positief‘n Vrou laat doen ‘n Covid-19-toets by die OR Tambo-lughawe. (Foto: Phill Magakoe/AFP) Altesame 15 029 Suid-Afrikaners het nou Covid-19 onder lede vandat die jongste virusgevalle bekend gemaak is. Volgens die Nasionale Instituut vir Oordraagbare Siektes (Nios) is daar 1 558 nuwe gevalle van die koronavirus in die land aangemeld. ŉ Totaal van 3 702 042 Covid-19-gevalle is al in die land bevestig met ŉ positiwiteitskoers van 5,3%. Die meeste nuwe gevalle is in Gauteng (36%) aangemeld, gevolg deur die Wes-Kaap (28%) en KwaZulu-Natal (18%). Die minste gevalle is in die Noord-Kaap (1%) aangemeld. Provinsiale statistieke: Nog 39 sterftes is aangemeld, waarvan ses in die afgelope 24 tot 48 uur plaasgevind het. Die sterftesyfer weens Covid-19 staan nou op 99 868. Die departement van gesondheid het vroeër gesê weens ŉ voortgesette oudit wat aan die gang is, kan daar ŉ agterstand wees in die getal sterftes wat aangemeld is. Tot dusver het 3 587 145 mense reeds van die virus herstel – ŉ herstelkoers van 96,9%. Suid-Afrika het reeds minstens 23 543 564 toetse vir Covid-19 gedoen en 29 331 sedert die vorige verslag. Altesame 2 024 mense word tans in hospitale vir Covid-19 behandel, waarvan 39 nuwe gevalle in die afgelope 24 uur in ŉ hospitaal opgeneem is. Volgens Nios is meer as 32,9 miljoen inentings tot dusver gedoen. Sterftes en gevalle wat herstel het: